### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

* UNISON informationsmøde Margit Mortensen d. 27. februar 2022

2. Orientering fra udvalgsmedlemmer

* Webinar om kommunernes planlægning for ladestanderinfrastruktur d. 4. marts 2022

3. Orientering fra forvaltningen

* Webinar om borgerdeltagelse i den grønne omstilling d. 3. marts 2022
* Orienteringsmøde om opstart af Lokale Aktionsgrupper (LAG) d. 21. marts kl. 19-21 i Vojens [Orienteringsmøder for opstart af lokale aktionsgrupper | livogland.dk](https://www.livogland.dk/lokale-aktionsgrupper/programperiode-2021-2027/generelt/orienteringsmoeder-opstart-lokale)
* I forlængelse af nedlæggelsen af Landdistrikts- og Bosætningsudvalget er der truffet en administrativ beslutning om også at nedlægge udvalgets hjemmeside pr. 1.april 2022. De væsentligste elementer er overført til Tønder Kommunes hjemmeside, hvor der er en oversigt over kommunens landsbyer, viden om kommunens landdistrikter og kontaktinfo til kommunens landdistriktskoordinator, samt adgang til de forskellige funktioner, herunder grejbank, nyttejobordning mm. Nye beslutninger og ændringer på landdistriktsområdet vil i fremtiden kunne tænkes ind som et kommunikationsspor i implementering af bosætningsstrategien og på andre områder af kommunens hjemmesidekompleks.
* [adresse] høringer: Opstilling af vindmøller i tre områder mellem Sønder Løgum, Ellehoved, [adresse] og Grænsen:

Forvaltningen har igennem de sidste to uger modtaget tre [adresse] høringer, der omhandler opstilling af 13 nye vindmøller og en ændring af et godkendt vindmølleprojekt. Vindmøllerne placeres på de tre vindmølleområder ved [adresse], Ellehoved og [adresse]. Den intern høring er frem til den 9. marts videresendt til Plan og Byggeri samt Natur og Vandløb.

Det første projekt omhandler opstilling af fem nye 150 meters vindmøller mellem [adresse], Ellehoved og grænsen. Tre af vindmøllerne opstilles i vindmølleområdet PR1\_NFL\_002, der ligger på tværs af B5 og nord for grænsevejen. De to sidste vindmøller omstilles i vindmølleområdet PR1\_NFL\_006, der ligger syd for grænsevejen bagved PR1\_NFL\_002. De to vindmølleområder består af 12 eksisterende vindmøller og en, der står uden for.

Det andet projekt er en sanering af vindmølleområde PR1\_NFL\_003, der består af 17 eksisterende vindmøller og et under anlæg under godkendelse. Ud af de 17 nedtages 5 gamle vindmøller med en højde på mellem 99 og 140 meter og opstilles otte nye vindmøller, så der fremadrettet vil være 21 vindmøller. Af de otte nye vindmøller er seks af dem 173 meter høje, og de to sidste er 200 meter.

Det tredje projekt er en ændring af et godkendt projekt i vindmølleområde PR1\_NFL\_003. Projekt ændringen medfører, at vindmøllens totalhøjde ændres med én meter til 172,5 meter, mens rotordiameteren ændres fra 113 til 132 meter. Lydberegningerne viser, at ændringen forøger lydtrykket i [adresse], men at forøgelsen sker i det åbne land og ikke kommer i nærheden af eller påvirker eksisterende boliger.

Forvaltningen sender den 23. marts tre enslydende høringssvar frem, hvori der redegøres for,

* at den øget folkelige opmærksomhed og forståelse for VE-energi bør medføre, at man ikke længere opstiller vindmøller på områder, hvor en del af lokalbefolkningen ikke har en direkte demokratisk medindflydelse på beslutningsprocessen og/eller mulighed for økonomisk kompensation.
* At vindmøller påvirker oplevelsen af landskab og natur og bør opstilles i et genkendeligt mønster, der kan understøtte oplevelsen af landskabet.
* at vindmøllernes lydtryk på den danske side overholder vindmøllebekendtgørelsen, samt at der også udføres støjmålinger iht. de danske regler, og støjmålingerne fremsendes på GIS til Tønder Kommune.
* at vindmøller opstillet i grænseområdet udstyres med Air Detection Systems, der automatisk slukker for de blinkende lys, når der ikke er behov.

[adresse] konventionen - Omhandler vurdering af virkningerne på miljøet på tværs af landegrænser.

### Direktøren for Teknik, Klima og Beskæftigelse indstiller,

at udvalget får en orientering og gensidigt drøfter de relevante punkter.

### Beslutning

Orienteringen taget til efterretning.